«Ядәч! Истә! Бери да помни»: Күренекле режиссер Байбулат Батулла төшергән татар киносы дөнья күрде

	Үзебезнең милли киноны үстерү максатыннан мин, “Яктылык” мәктәбендә укучы бер төркем балаларны һәм ата-аналарны ияртеп, фильм премьерасын карарга киттек. 	 “Бери да помни” дип аталган нәфис фильм, беренче карашка, бик җиңел, мавыктыргыч, яхшылыкка өндәүче картина. Бүгенге балаларга инде күптән онытылган “ядәч” уенын күрсәтә, милли татар көйләрен искә төшерә. Уен аша фильм геройлары тормышта булган авырлыкларны җиңеп чыгалар. Бу исә балаларның да, олыларның да башларында бөтерелгән мең төрле проблемаларны уен аша гына, гади юллар бе¬лән дә чишеп булуын аң¬лата.  Чын татар авылы... Фон булып онытыла башлаган татар көйләре яңгырый, ул яшь йөрәкләрдә миллилек хисләрен уятуга ишарә итә. Авырлыклар килгәндә бер-береңә булышу хисләре дә ачык итеп чагылдырылган. Әмма тирәнгәрәк кергән саен, безнең татар халкы, бигрәк тә гомер буе авылда яшәгән әби-бабайлар өчен гомумән ят булган га¬мәлләр дә аз түгел. 
	Рәхимә ХӘЙРОВА	
Бердәмлек

	№ --- | 22.09.2023	


